[{"text_idx": "#000000", "text": "Golygwyd gan: Barry J. Lewis"}, {"text_idx": "#000002", "text": "Casgliad o farddoniaeth amrywiol o\u2019r bedwaredd ganrif ar ddeg a geir yn y gyfrol hon. Yr oedd Madog Benfras yn gyfaill i Ddafydd ap Gwilym ac fel ef yn fardd serch medrus. Tystia\u2019r saith o gerddi dan ei enw i fywiogrwydd y canu serch yn y ganrif hon, fel hefyd gywyddau Rhys ap Tudur i fis Mai a Gronw Ddu i\u2019r ty\u0302 yn y llwyn. Gwahanol iawn yw\u2019r canu crefyddol a gynhwysir yma, sef dwy awdl gyffes, rhybudd yn erbyn pechod a thraethiad hir ar waith chwe diwrnod y creu. Bydd y darllenydd hefyd yn ymglywed a\u0302 chw\u0302yn ysgytwol bardd a gollodd bump o blant i\u2019r Pla Du, ac yn cael cipolwg ar helyntion y beirdd crwydrol gan y clerwr Iocyn Ddu ab Ithel Grach. Ceir yma hefyd ganu mawl a marwnad, gan gynnwys cywydd a ganwyd, yn o\u0302l pob tebyg, i un o gefnogwyr Owain Glyndw\u0302r yn ystod y gwrthryfel. Yng ngwaith Yr Ustus Llwyd cedwir dwy o\u2019r cerddi dychan mwyaf dyfeisgar (a maleisus) yn y Gymraeg, a chynrychiolir y canu brud gan gywydd dienw a all berthyn i gyfnod Owain Lawgoch."}, {"text_idx": "#000004", "text": "You must be logged in to post a review."}]